Луис Росалес
За това как дойде на света молитвата

Превод от испански: Рада Панчовска, —

chitanka.info

От лилия в молитва, от пяна наранена

на мълчаливата зора от хода;

от изненадата на плът без грях, угодна

в сладостното съзерцание на детето пленена;

от сняг, който се спира да не падне

по сламата, с венчавката Господна;

от кръв в успение край благородната

роза от непорочния скут паднала;

от поглед, вдигнал се към висината

подобно извор на вода прохладна,

където срещна прием наслаждението;

от длани, сбиращи си красотата,

за да успокоят, сред снежното пространство,

тъгата на човека и на вятъра запущението.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.